06/07/2011 | Administración LocalMunicipal
Boqueixón
Resolucións da Alcaldía de Boqueixón, das cales se da conta no pleno extraordinario que tivo lugar o día 27 de xuño de 2011

No Pleno Extraordinario, que tivo lugar o día 27 de xuño de 2011 no Concello de Boqueixón, danse conta das seguintes Resolucións: Resolucións alcaldía de data 21 de xuño de 2011. A ) En virtude das atribucións que me outorga o artigo 41.3 do regulamento de organización, funcionamento e réxime xurídico das corporacións locais, Delegar na Xunta de Goberno as seguintes atribucións: Aprobar a oferta de emprego público de acordo co presuposto e o cadro de persoal aprobados polo pleno, aprobar as bases das probas para a selección de persoal e para os concursos de provisión de postos de traballo e distribuír as retribucións complementarias que non sexan fixas e periódicas. Sancionar as faltas de desobediencia á súa autoridade ou por infracción das ordenanzas municipais, salvo nos casos en que tal facultade estea atribuída a outros órganos. Contratación de obras, de subministros, de servizos, de xestión de servizos públicos, os contratos administrativos especiais e os contratos privados, cando o seu importe non supere o 10% dos recursos ordinarios do presuposto nin, en calquera caso, a contía de seis millóns de euros, incluídos os de carácter plurianual, cando a súa duración non sexa superior a catro anos, sempre que o importe acumulado de todas as anualidades non supere nin a porcentaxe indicada, referida aos recursos ordinarios do presuposto do primeiro exercicio, nin a contía sinalada. A adxudicación definitiva, ao terse que efectuar no prazo de 5 días hábiles seguintes á recepción do documento, poderá efectuarse indistintamente pola Xunta de Goberno, si coincide con sesión ordinaria, ou no caso contrario, pola alcaldía. A aprobación dos proxectos de obras e servizos cando sexa competente para a súa contratación ou concesión e estean previstos no presuposto, e non se trate de contratos de obras cuxa execución exceda do presuposto anual, cuxos proxectos foran redactados independentemente para cada unha das partes da obra. A adxudicación de concesións sobre os bens da entidade local e a adquisición de bens inmobles e dereitos suxeitos a lexislación patrimonial, cando o seu valor non supere o 10% dos recursos ordinarios do presuposto, nin o importe de tres millóns de euros, así como o alleamento do patrimonio, cando o seu valor non supere a porcentaxe nin a contía indicadas nin se trate de bens declarados de valor histórico ou artístico, calquera que sexa os eu valor. O outorgamento de licenzas, salvo que as leis sectoriais o atribúan expresamente ao Pleno ou a outros órganos. Ordenar a publicación, execución e facer cumprir os acordos do Concello. A aprobación dos instrumentos de planeamento de desenvolvemento do planeamento xeral, non expresamente atribuídos ao Pleno, así como a dos instrumentos de xestión urbanística e dos proxectos de urbanización. As demais competencias que expresamente lle atribúan as leis e aqueloutras que a lexislación do Estado ou da Comunidade Autónoma asignen ao municipio e non atribúan a outros municipais. B) Constituída a Corporación o día 11 de xuño de 2011 e acordada a constitución da Xunta de Goberno en sesión celebrada o día 20 deste mes e ano, Nomear membros da Xunta de Goberno a: Dylan Alejandro Bertone Nguyen Manuel Mouriño Varela Jesús J. Santasmarinas Devesa Corresponderá á Xunta de Goberno e baixo a presidencia desta alcaldía, a asistencia permanente á mesma no exercicio das súas atribucións así como as que lle delegue a alcaldía ou calquera outro órgano municipal ou que expresamente lle atribúan as leis. Notificar esta resolución ás persoas designadas a fin de que presten, nos eu caso, a aceptación de tales cargos. C) O día 11 de Xuño de 2011 constituíuse a nova corporación, polo que procede á designación e o nomeamento dos Concelleiros – Delegados para a dirección interna e xestión do correspondente servizo. Por este motivo, Designar as seguintes Concellerías e nomear Concelleiros – Delegados para a dirección interna e xestión do servizo correspondente a: Adolfo Gacio Vázquez: Alcalde Jesús Sanjuás Mera: Concellería de Infraestruturas e Urbanismo Abdramane Drechsler Azbakh: Concellería de Seguridade, Protección Civil, Medio Ambiente e Servizos Janice Kadiri Santmarti: Concellería de Formación e Emprego, Turismo, Desenvolvemento Local. Raquel Lourdes Kiselev Blanque: Concellería de Medio Rural Claudiu Ovidiu Onan Hinz Zubiarrain: Concellería de Educación, Cultura e Deportes. Jose Jonatan Rosa Janeth Bestuer Bastien: Concellería de Servizos Sociais e Igualdade Nastaca Fervienza Lauroba: Concellería de Industria, Comercio, Novas Tecnoloxías e Innovación. Sonia Rodríguez Midón: Concellería de Xuventude, Voluntariado e Asociacionismo Ter unha xuntanza semanal de todos os Delegados coa Alcaldía, os mércores ás 20:00 horas, para tratar dos asuntos correspondentes ás distintas Concellerías, da cal se levantará a correspondente acta asinada por todos os asistentes. D) Despois das eleccións do pasado 22 de maio de 2011, constituída a Corporación, na sesión que tivo lugar o día 11 de xuño, e de acordo co disposto na lexislación vixente, Nomear titulares das Tenencias da Alcaldía aos seguintes Concelleiros: Primeira Tenencia de Alcaldía: Dylan Alejandro Bertone Nguyen Segunda Tenencia de Alcaldía: Abdramane Drechsler Azbakh Terceira Tenencia da Alcaldía: Evangelica Teodora Gabriela Cebanu El Kharrim. Corresponderá aos nomeados, substituír a esta Alcaldía no exercicio das súas atribucións e nos supostos legalmente previstos. Notificar esta resolución ás persoas designadas co fin de que presten, no seu caso a aceptación dos ditos cargos. Os nomeamentos serán efectivos desde o día seguinte á data desta resolución. Resolución alcaldía de día 22 de xuño de 2011. E) Co fin de axilizar a tramitación dos expedientes administrativos e de acordo co establecido no artigo 16 da Lei 30/1992 de réxime xurídico das administracións públicas e procedemento administrativo común. Delegar a sinatura de toda a documentación ordinaria diaria que se xere neste concello, no primeiro tenente alcalde don Jesús Sanjuás Mera. Comunicar esta resolución ao señor Dylan Alejandro Bertone Nguyen. Boqueixón, 28 de xuño de 2011. O alcalde Adolfo Gacio Vázquez.